मुख्यमंत्री योगी आदित्यनाथ ने दो जुलाई को परिषदीय स्कूलों के खुलने पर उनमें पढ़ने वाले बच्चों को किताबें, यूनिफॉर्म, स्कूल बैग और जूते-मोजे मुहैया कराने का निर्देश दिया है। हकीकत यह है कि सभी बच्चों को समय से किताबें, यूनिफॉर्म, स्कूल बैग और जूते-मोजे मिल पाना मुश्किल है। किताबों की छपाई के लिए टेंडर को लेकर विवाद हुआ। इसके चलते किताबों के लिए दो चरणों में टेंडर हुए। टेंडर में विलंब के कारण सभी बच्चों को जुलाई में नई किताबें मिल पाना मुश्किल है। इस समस्या से निपटने के लिए विभाग कक्षा उत्तीर्ण कर अगली क्लास में जाने वाले बच्चों से उनकी पुरानी किताबें लेकर बच्चों को उपलब्ध कराने की कवायद में जुटा है।